राधेश्याम खेमका
राधेश्याम खेमका (12 दिसंबर 1935 - 3 अप्रैल, 2021) एक पत्रकार और साहित्यकार थे जिन्होने गीता प्रेस द्वारा प्रकाशित 'कल्याण' पत्रिका का ३८ वर्षों तक सम्पादन किया। वे गीता प्रेस ट्रस्ट बोर्ड के अध्यक्ष भी रहे। उन्होने अपने कार्यकाल के दौरान अन्यान्य महापुराणों तथा कर्मकाण्ड के दुर्लभ ग्रन्थों के प्रामाणिक संस्करणों का सम्पादन कर उन्हें प्रकाशित कराया। भारत सरकार ने उन्हें मरणोपरान्त जनवरी २०२२ में पद्मविभूषण से सम्मानित किया।